**Programul Operaţional Regional 2014-2020**

**Axa prioritară 8 - Dezvoltarea infrastructurii de sănătate şi sociale**

**Prioritatea de investiții 8.1 – Investiţiile în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreare, precum și trecerea de la serviciile instituționale la serviciile prestate de colectivitățile locale**

**Obiectivul Specific 8.3 - Creşterea gradului de acoperire cu servicii sociale**

Apelul de proiecte P.O.R./8/8.1/8.3/B/1

**Grup vulnerabil: persoane cu dizabilităţi**

**Complementar apelului POCU "Dezinstituționalizarea persoanelor adulte cu dizabilități aflate în instituții de tip vechi-Servicii sociale la nivelul comunității"**

GHIDUL SOLICITANTULUI

CONDIȚII SPECIFICE DE ACCESARE A FONDURILOR

**versiune de lucru**

Acest document reprezintă un îndrumar pentru apelul de proiecte specificat mai sus.

Prezentul document se adresează tuturor potenţialilor solicitanți pentru prezentul apel de proiecte, cu mențiunea că la acestea se adaugă și prevederile Ghidul solicitantului - Condiții generale de accesare a fondurilor în cadrul POR 2014-2020, numit în continuare Ghidul General, iar prezentul document va fi numit în continuare Ghidul Specific.

Aspectele cuprinse în acest document ce derivă din Programul Operațional Regional 2014-2020 (numit în continuare POR) și modul său de implementare, vor fi interpretate exclusiv de către Ministerul Dezvoltării Regionale și Administrației Publice (MDRAP – AMPOR) cu respectarea legislației în vigoare și folosind metoda de interpretare sistematică.

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document, precum şi toate prevederile din Ghidul General şi să vă asigurați că aţi înţeles toate aspectele legate de specificul intervenţiilor finanţate din POR, axa prioritară 8 - Dezvoltarea infrastructurii de sănătate şi sociale.

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [www.inforegio.ro](http://www.inforegio.ro), pentru a urmări eventualele modificări ale condiţiilor generale și/sau specifice, precum și alte comunicări / clarificări pentru accesarea fondurilor în cadrul POR.

La sediul Organismelor Intermediare POR (din cadrul Agențiilor pentru Dezvoltare Regională) funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare.

Menţionăm faptul că AM POR îşi rezervă dreptul de a interveni în orice moment al procesului de evaluare, selecţie şi contractare, putând solicita clarificări şi documente suplimentare, atunci când consideră că este necesar.

Cuprins

[1. Informații despre axa prioritară și prioritatea de investiții 4](#_Toc428866194)

[1.1. Axa prioritară, prioritatea de investiții 4](#_Toc428866195)

[1.2. Care este obiectivul specific al axei prioritare și al priorității de investiții? 4](#_Toc428866196)

[1.3. Care sunt regiunile în cadrul cărora se pot solicita finanțări în cadrul axei prioritare 8? 4](#_Toc428866197)

[1.4. Care sunt acțiunile sprijinite în cadrul axei prioritare/priorității de investiții? 5](#_Toc428866198)

[1.5. Indicatorii priorității de investiție 6](#_Toc428866199)

[1.6. Indicatorii de proiect 6](#_Toc428866200)

[1.7. Rata de cofinanțare acordată in cadrul prezentului apel de proiecte 7](#_Toc428866201)

[2. Informații despre apelul de proiecte 7](#_Toc428866202)

[2.1. Ce tip de apel de proiecte se lansează? 7](#_Toc428866203)

[2.2. Care este perioada în care pot fi depuse proiectele? 8](#_Toc428866204)

[2.3. Unde se depun proiectele și care este modalitatea de depunere? 8](#_Toc428866205)

[2.4. Care este valoarea eligibilă minimă și maximă a unui proiect? 8](#_Toc428866206)

[2.5. Care este alocarea apelului de proiecte? 8](#_Toc428866207)

[2.6. Cine poate solicita finanțare în cadrul prezentului apel de proiecte? 9](#_Toc428866208)

[2.7. Instrumente financiare/ Ajutorul de stat/ Proiecte generatoare de venituri nete 9](#_Toc428866209)

[3. Criterii de eligibilitate și selecție 9](#_Toc428866210)

[3.1. Eligibilitatea solicitantului şi a partenerilor (dacă este cazul) 9](#_Toc428866211)

[3.2. Eligibilitatea proiectului şi a activităţilor 12](#_Toc428866212)

[3.3. Criterii de evaluare tehnică și financiară 16](#_Toc428866213)

[3.4. Eligibilitatea cheltuielilor 22](#_Toc428866214)

[4. Completarea cererii de finanțare 28](#_Toc428866215)

[4.1. Anexele obligatorii la cererea de finanțare 28](#_Toc428866216)

[4.2. Anexele obligatorii la momentul contractării cererii de finanţare 32](#_Toc428866217)

[5. Procesul de evaluare, selecție și contractare a proiectelor 34](#_Toc428866218)

[6. Depunerea și soluționarea contestațiilor 34](#_Toc428866219)

[7. Modificarea ghidului solicitantului 35](#_Toc428866220)

[8. Anexe 36](#_Toc428866221)

# Informații despre axa prioritară și prioritatea de investiții

## Axa prioritară, prioritatea de investiții

Acest apel de proiecte este organizat în cadrul axei prioritare 8 - ”Dezvoltarea infrastructurii de sănătate şi sociale”, prioritatea de investiții 8.1. - ”Investiţiile în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de colectivitățile locale” în conformitate cu Reg 1303/2013.

În cadrul acestei axe prioritare, se vor finanţa prin apeluri separate, proiecte de infrastructură de servicii de sănătate şi proiecte de infrastructură de servicii sociale. Pentru infrastructura de servicii sociale se vor lansa mai multe apeluri, fiecare apel va viza un tip de infrastructură după categoriile de beneficiari finali, copii, persoane cu dizabilităţi şi respectiv persoane vârstnice.

## Care este obiectivul specific al axei prioritare și al priorității de investiții ?

Obiectivul specific al acestei axe prioritare îl reprezintă Obiectivul Specific 8.3. – „Creşterea gradului de acoperire cu servicii sociale”. Pentru îndeplinirea acestui obiectiv specific, grupurile vulnerabile: persoane vârstnice, persoane cu dizabilităţi, copii vor constitui grupul ţintă al câte unui apel dedicat. Acest apel este dedicat persoanelor cu dizabilităţi.

În înţelesul prezentului document, termenul dizabilitate este termenul generic pentru afectări/deficienţe, limitări de activitate şi restricţii de participare, definite conform Clasificării internaţionale a funcţionării, dizabilităţii şi sănătăţii, adoptată şi aprobată de Organizaţia Mondială a Sănătăţii, şi care relevă aspectul negativ al interacţiunii individ-context (vezi şi Legea nr. 448 din 6 decembrie 2006 – republicată – actualizată, privind protecţia şi promovarea drepturilor persoanelor cu handicap, art. 5 pct. 16) ;

In intervalul 2015-2023, România şi-a asumat dezinstituționalizarea unui număr de 1300 persoane adulte cu dizabilităţi, dintre care 516 persoane prin finanţare din fonduri europene (infrastructura prin POR, iar resursa umană prin POCU), iar restul prin finanţare naţională.

## Care sunt regiunile în cadrul cărora se pot solicita finanțări în cadrul axei prioritare 8 ?

Regiunile de dezvoltare ce reies din cadrul Planului Național de dezinstituționalizare a persoanelor cu dizabilități, cu excepția regiunii București Ilfov.

În cadrul prezentului apel nu se pot depune proiecte pentru centrele sociale care sunt localizate în teritoriul acoperit de ITI Delta Dunării. Pentru teritoriul acoperit de ITI Delta Dunării va fi lansat un apel dedicat.

## Care sunt acțiunile sprijinite în cadrul axei prioritare/priorității de investiții ?

Investițiile eligibile pentru co-finanțare prin acest apel se referă la:

* reabilitarea/modernizarea/extinderea/dotarea **centrelor de zi, destinate persoanelor cu dizabilităţi**

• construcţia/reabilitarea/ modernizarea/ dotarea de **locuinţe protejate pentru persoane cu dizabilităţi.**

Investiţiile POR se vor contribui la dezinstituționalizarea persoanelor adulte cu dizabilităţi aflate în instituţii de tip vechi cu un număr mare de beneficiari, respectiv din cele cu peste 200 de beneficiari, dar și cele cu capacitate cuprinsă între 120 și 200 de beneficiari, identificate în cadrul procesului de cartografiere derulat de Autoritatea Națională pentru Persoane cu Dizabilități.

Pentru serviciile sociale destinate grupului vulnerabil ”persoane cu dizabilităţi” intervențiile vor contribui la îndeplinirea planurilor de restructurare a centrelor vizate.

Categoriile de servicii sociale organizate ca centre sociale în conformitate cu prevederile HG nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, finanţabile prin prezentul apel sunt cele descrise la secţiunea servicii sociale ai căror beneficiari sunt persoanele adulte cu dizabilităţi, şi anume: **centre de zi pentru persoane cu dizabilităţi, locuinţe protejate pentru persoane cu dizabilităţi.**

Obiective ale acțiunilor sprijinite în cadrul axei prioritate:

- dezvoltarea de **locuinţe protejate** care facilitează procesul de integrare a persoanelor cu dizabilități în comunitate, făcând tranziţia de la instituţiile de tip vechi, prin dobândirea de deprinderi, competenţe şi abilităţi necesare integrării; o locuință protejată va fi dimensionată pentru cel mult 10 persoane;

- dezvoltarea de **centre de zi** de care să beneficieze persoanele cu dizabilităţi care vor fi dezinstituţionalizate din centrele rezidenţiale, precum şi persoanele cu handicap din comunităţile respective, cărora în prezent nu li se oferă servicii prin care să se prevină instituţionalizarea.

În funcţie de nevoile generale şi individuale ale beneficiarilor, principalele activităţi desfăşurate în perioada de operare a infrastructurii (după finalizarea proiectului POR) pot fi:

1. **Pregătire pentru viaţă independentă**: activităţi de informare, consiliere pentru adaptarea locuinţei, formarea, dezvoltarea şi consolidarea deprinderilor de viaţă independentă, igienă personală, autoservire şi autogospodărire, consiliere juridică, asistenţă socială.

2. **Activităţi de recuperare şi reabilitare**: psihoterapie; consiliere psihologică; terapii de recuperare neuromotorie - kinetoterapie, terapie prin masaj, fizioterapie; terapii ocupaţionale – artterapie, meloterapie, terapie prin muncă-ergoterapie; terapia tulburărilor de limbaj.

3. **Sprijin în vederea desfăşurării unei activităţi ocupaţionale/angajării**: evaluare şi consiliere vocaţională, sprijin pentru angajare, formare, orientare şi integrare în muncă.

Principalele activităţi menţionate pot fi completate şi cu activităţi de socializare: activităţi recreative şi de petrecerea timpului liber: excursii, sport, vizionarea de filme şi/sau spectacole, aniversări ale zilelor de naştere, sărbători religioase etc.

Proiectele vor fi depuse de DGASPC-uri în parteneriat cu unul sau mai multe UAT-uri - Consilii Locale, după caz, care și-au exprimat disponibilitatea de a pune la dispoziție spațiile necesare înființării de centre de zi, a infrastructurii (teren și/sau spațiu) pentru dezvoltarea de locuinţe protejate, după caz, și de a oferi servicii conexe persoanelor din locuinţe protejate.

DGASPC-urile vor depune proiecte care au ca obiectiv înființarea de servicii sociale, ținând cont de a se realiza un raport de maxim trei locuinţe protejate (cu maxim 10 beneficiari fiecare) la un centru de zi, astfel încât fiecare beneficiar din locuinţele protejate din proiect să beneficieze de serviciile oferite de centrul de zi.

Solicitanții de finanțare prin intermediul POR 2014 – 2020 vor putea propune spre finanţarea din POCU a activităţilor ce vor fi desfăşurate cu beneficiarii acestor noi servicii, respectiv furnizarea de servicii integrate de sprijin în vederea tranziţiei de la servicii de îngrijire instituţionalizate către servicii la nivelul comunităţii şi consolidarea de parteneriate relevante pentru a facilita tranziţia spre traiul independent a persoanelor cu dizabilităţi instituţionalizate, prin dobândirea de deprinderi, competenţe şi abilităţi necesare integrării.

**[[1]](#footnote-1)Indicatorii priorității de investiție**

Indicatorii priorității de investiție fac obiectul monitorizării performanțelor programului, realizată de AMPOR, și se referă la:

**Indicatori de rezultat:**

* Gradul de acoperire cu servicii sociale pentru persoane adulte cu dizabilităţi
* Scăderea numărului de persoane adulte cu dizabilităţi - beneficiari ai serviciilor sociale de tip rezidenţial acordate în instituţii de tip vechi

**Indicatori de realizare:**

* Beneficiari (persoane adulte cu dizabilităţi) de infrastructură de dez-instituţionalizare construită/ reabilitată/ modernizată/extinsă/ dotată (număr persoane)
* Beneficiari (persoane adulte cu dizabilităţi) de infrastructură de centre de zi pentru persoane cu dizabilități, reabilitată/ modernizată/extinsă/ dotată (număr persoane)

## Indicatorii de proiect

Indicatorii de proiect fac obiectul monitorizării implementării și performanței investiției propuse prin proiect și se referă la:

• Număr de centre sociale de zi pentru persoane cu dizabilități a căror infrastructură a fost reabilitată/modernizată/extinsă/dotată

* Număr de locuințe protejate pentru persoane cu dizabilități a căror infrastructură a fost construită/reabilitată/modernizată/extinsă/dotată

**•** Beneficiari (persoane adulte cu dizabilităţi) de infrastructură de locuințe protejate construite/ reabilitate/ modernizate/extinse/ dotate (număr persoane)

• Beneficiari (persoane adulte cu dizabilităţi) de infrastructură de centre de zi pentru persoane cu dizabilități, reabilitată/ modernizată/extinsă/ dotată (număr persoane).

**Neîndeplinirea țintelor stabilite pentru acești indicatori conduce la recuperarea finanţării proporţional cu gradul de neîndeplinire a indicatorilor, în conformitate cu OUG 66/2011.**

În vederea monitorizării, evidenţa numărului de persoane-beneficiari ai serviciilor sociale furnizate în infrastructura obiect al proiectului, se va prezenta separat pe următoarele categorii: număr femei, număr bărbaţi, din care număr de persoane de etnie romă.

Notă: Acești indicatori reprezintă obligația beneficiarului (atât în ceea ce privește îndeplinirea, cât și raportarea lor). Nu se acceptă identificarea și cuantificarea, în cadrul cererii de finanțare, a altor indicatori în afara celor menționați în cadrul acestei secțiuni.

## Rata de cofinanțare acordată in cadrul prezentului apel de proiecte

Rata cofinanţării se referă la contribuţia în bani a U.E., a bugetului de stat şi a solicitantului de finanţare, la valoarea eligibilă a proiectului. În afara valorii eligibile a proiectului, orice altă cheltuială constituie cheltuială neeligibilă şi va fi suportată de solicitantul de finanţare. Ratele de cofinanţare din valoarea eligibilă a proiectului, sunt:

Rata cofinanţării FEDR (U.E.): maxim 85 % din total eligibil

Rata cofinanţării Buget de Stat: 13 % din total eligibil

Rata cofinanţării beneficiar: minim 2 % din total eligibil

# Informații despre apelul de proiecte

## Ce tip de apel de proiecte se lansează ?

Apelul de proiecte este de tip non-competitiv și este destinat obiectivului de dezinstituționalizare a persoanelor cu dizabilități din centrele rezidențiale mari (capacitate de 120 - 200 de beneficiari) și foarte mari (capacitate de peste 200 de beneficiari), de tip vechi. Acest obiectiv este susținut de elaborarea planurilor de restructurare pentru aceste centre, identificate ca urmare a cartografierii nevoilor de servicii sociale pentru persoanele cu dizabilităţi, activitate realizată de către Autoritatea Naţională pentru Persoanele cu Dizabilităţi (ANPD) în anul 2016. Acest proces de cartografiere a stat la baza fundamentării “Planului Naţional privind dezinstituţionalizarea persoanelor adulte cu dizabilităţi”, componentă operațională importantă a Strategiei naţionale "O societate fără bariere pentru persoanele cu dizabilităţi" (2016-2020) (<http://anpd.gov.ro/web>.

Indicativul prezentului apelul de proiecte este: P.O.R./8/8.1/8.3/B/1.

Proiectele depuse ce parcurg etapele de evaluare şi selecţie și obțin punctajul minim de 50 puncte vor putea fi contractate în ordinea depunerii cererii de finanțare, conform principiului “primul venit, primul servit”.

O cerere de finanțare respinsă în etapa de verificare a conformității administrative și eligibilității, poate fi corectată și redepusă în cadrul prezentului apel de proiecte în limita termenului de depunere proiecte.

Orice proiect redepus va fi considerat proiect nou depus.

Pot intra în etapa de precontractare proiectele declarate conforme și eligibile, care în urma evaluării tehnice și financiare au obținut un punctaj de minim 50 de puncte.

## Care este perioada în care pot fi depuse proiectele ?

Data și ora începere depunere de proiecte:

Data și ora închidere depunere de proiecte:

## Unde se depun proiectele și care este modalitatea de depunere ?

În cadrul prezentului apel de proiecte, cererile de finanțare se vor transmite exclusiv prin aplicația electronică MySMIS, disponibilă la adresa web <http://www.fonduri-ue.ro/mysmis>, în intervalul precizat mai sus.

Depunerea, semnarea şi numerotarea cererilor de finanţare şi anexelor acesteia se va face în conformitate cu prevederile aplicabile ale secţiunilor relevante din Ghidul general.

## Care este valoarea eligibilă maximă a unui proiect ?

Valoarea eligibilă a proiectului variază în funcție de obiectul acestuia, astfel:

* Pentru proiecte care au ca obiect reabilitarea/modernizarea/extinderea şi dotarea unei clădiri, existente, valoarea maximă eligibilă este de 50 000 euro fără TVA.
* Pentru proiecte prin care se construieşte şi dotează o clădire, valoarea maximă eligibilă este de 300 000 euro fără TVA.

Rata de schimb RON/EUR utilizată în cadrul acestui apel de proiecte este ........ RON/EUR.

## Care este alocarea apelului de proiecte ?

Alocarea prezentului apel de proiecte este de 16,65 milioane euro, din care 14,15 milioane euro FEDR și 2,5 milioane euro cofinanțare din bugetul de stat.

## Cine poate solicita finanțare în cadrul prezentului apel de proiecte ?

Solicitanții eligibili în cadrul acestui apel de proiecte sunt:

* Direcţiile Generale de Asistenţă Socială şi Protecţia Copilului
* Direcţiile Generale de Asistenţă Socială şi Protecţia Copilului în parteneriat cu Unităţile Administrativ Teritoriale şi /sau ONG-uri. A se vedea condițiile detaliate de eligibilitate a solicitantului.

## Instrumente financiare/ Ajutorul de stat/ Proiecte generatoare de venituri nete

**Instrumente financiare**: Nu se aplică.

**Ajutor de stat:**

Ţinând seama de specificul activităţilor care urmează a fi finanţate în cadrul Obiectivului Specific 8.3 – Creşterea gradului de acoperire cu servicii sociale, activităţi care nu au caracter economic, acest obiectiv specific nu intră sub incidenţa prevederilor referitoare la ajutorul de stat.

**Proiecte generatoare de venit:**

De asemenea, conform prevederilor art. 61 alin. 7, litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI, din 17 decembrie 2013, de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, acest obiectiv specific nu intră sub incidenţa prevederilor referitoare la proiectele generatoare de venituri nete.

# Criterii de eligibilitate și selecție

Obligaţia solicitantului este aceea de a respecta criteriile de eligibilitate, pe tot parcursul procesului de evaluare, selecție și contractare. Pentru perioada de după semnarea contractului de finanţare, a se consulta clauzele contractuale incidente din forma standard de contract, anexă la prezentul ghid.

Pentru aplicarea și obținerea finanțării în cadrul POR 2014-2020, solicitantul și proiectul trebuie să îndeplinească cumulativ toate criteriile de eligibilitate menționate mai jos.

## Eligibilitatea solicitantului şi a partenerilor (dacă este cazul)

1. Forma de constituire a solicitantului

Solicitanții de finanțare pot fi:

* DGASPC-uri, sau
* parteneriate între DGASPC şi unităţi administrativ teritoriale şi/sau ONG-uri.

Pentru a fi eligibil, solicitantul de finanţare/fiecare membru al parteneriatului, după caz trebuie să aibă personalitate juridică.

Nu există restricţii cu privire la numărul partenerilor.

Liderul parteneriatului se va identifica clar în toate documentele aferente proiectului.

În cazul unui parteneriat, acordul de parteneriat încheiat în scopul implementării proiectului, va fi anexat la Cererea de finanţare, însoțit de documentele ce dovedesc eligibilitatea partenerului.

În cazul parteneriatelor între entităţile de drept public şi cele de drept privat, liderul parteneriatului va fi entitatea de drept public, în conformitate cu prevederile art. 29, alin 1 din O.U.G. nr. 40 din 2015 privind gestionarea financiară a fondurilor europene pentru perioada de programare 2014-2020.

Entităţile de drept public vor stabili parteneriatele cu entităţile de drept privat, numai prin aplicarea unei proceduri de selecţie a acestora, care respectă, cel puţin, principiile transparenţei, tratamentului legal, nediscriminării şi utilizării eficiente a fondurilor publice, în conformitate cu prevederile art. 29, alin 1 din O.U.G. nr. 40 din 2015 privind gestionarea financiară a fondurilor europene pentru perioada de programare 2014-2020.

Se vor respecta în totalitate prevederile O.U.G. nr. 40 din 2015 privind gestionarea financiară a fondurilor europene pentru perioada de programare 2014-2020, privitoare la proiectele implementate în parteneriat, precum și ale Normelor Metodologice din 2016 de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin H.G nr. 93 din 2016, privitoare la proiectele implementate în parteneriat.

În toate cazurile acordul de parteneriat va cuprinde cel puțin elementele stipulate la alin. 4 al art. 34 din Normelor Metodologice din 2016 de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin H.G nr. 93 din 2016.

Partenerii vor respecta întru totul legislaţia specifică şi pe cea generală, inclusiv pe cea în domeniul achiziţiilor publice, a protecţiei mediului, egalităţii de şanse şi nediscriminării (Vezi şi Declarație de angajament - model anexă la prezentul ghid).

2. Solicitantul sau unul dintre parteneri, este furnizor de servicii sociale acreditat în condiţiile legislaţiei naţionale aplicabile în vigoare şi are o vechime de cel puţin un an de la înfiinţare, la data depunerii cererii de finanţare.

Acreditarea ca furnizor de servicii sociale, obţinută în conformitate cu prevederile Legii nr. 197/2012 privind asigurarea calităţii în domeniul serviciilor sociale, cu modificările şi completările ulterioare şi ale HG nr. 118 din 2014 pentru aprobarea Normelor metodologice de aplicare a prevederilor Legii 197/2012, este obligatorie în momentul depunerii cererii de finanţare şi se dovedeşte prin certificatul de acreditare.

În termenul maxim de un an de la data plății finale după finalizarea implementării proiectului, este obligatorie prezentarea licenţei pentru fiecare serviciu social furnizat în cadrul obiectului proiectului. A se vedea şi clauza specifică din contract.

Tipurile de servicii sociale furnizate atât în centrele de zi pentru persoanele cu dizabilităţi, cât şi în locuinţele protejate pentru persoanele cu dizabilităţi se vor desfășura în conformitate cu prevederile legislației specifice aplicabile în vigoare. A se vedea Hotărârea de Guvern Nr. 867 din 2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, şi standardele specifice, vezi anexele 2 şi 3 la Ordinul ministrului muncii, familiei, protecţiei sociale şi persoanelor vârstnice nr. 67 din 2015 privind aprobarea Standardelor minime de calitate pentru acreditarea serviciilor sociale destinate persoanelor adulte cu dizabilităţi. Aceste tipuri de servicii sociale au drept scop îmbunătățirea autonomiei persoanelor cu dizabilități, în vederea facilitării unui stil de viață cât mai apropiat de un mod de viaţă autonom.

3. Dreptul de proprietate sau dreptul de administrare aferent proprietății publice asupra obiectului proiectului, la data depunerii cererii de finanţare, precum şi pe o perioadă de minim 5 ani de la data plății finale (aşa cum reiese din documentele depuse).

Proprietatea trebuie să fie definitivă. Nu se acceptă proprietate provizorie.

În cazul proiectelor care vizează activităţi de extindere, se va face dovada dreptului de proprietate/administrare, atât pentru clădirea care face obiectul extinderii, cât şi pentru terenul pe care se realizează extinderea.

Imobilul (**în conformitate cu prezentul criteriu de eligibilitate**) ce face obiectul proiectului îndeplineşte cumulativ, începând cu data depunerii cererii de finanţare, următoarele condiţii:

* + este liber de orice sarcini sau interdicţii ce afectează implementarea operaţiunii
  + nu face obiectul unor litigii având ca obiect dreptul de proprietate sau de administrare, aflate în curs de soluţionare la instanţele judecătoreşti.
  + nu face obiectul revendicărilor potrivit unor legi speciale în materie sau dreptului comun.

În accepţiunea AMPOR, **dreptul de administrare** înscris în Cartea funciară în favoarea unei instituţii de drept public, cu personalitate juridică şi care desfăşoară activităţi în domeniul social pentru grupul vulnerabil persoane cu dizabilități, **nu este considerat sarcină.**

Prin obiect al proiectului se inţelege terenul pe care se va construi locuinţa protejată sau clădirea împreună cu terenul aferent ce va fi supusă intervenţiei prin proiect.

Sunt neeligibile proiectele care implică :

- numai realizarea de construcţii provizorii;

-numai lucrări care nu se supun autorizării;

-numai dotarea.

Dacă pe parcursul perioadei de implementare a contractului de finanțare, sau în perioada în care acesta produce efecte, sunt afectate condițiile privind drepturile asupra obiectului proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.

1. Solicitantul și/sau reprezentantul său legal, inclusiv partenerul şi/sau reprezentantul său legal, dacă este cazul, respectă toate condiţiile prezentate în Declarația de eligibilitate.

Situațiile de excludere sunt detaliate în Ghidul general – secțiunea 6.1, punctul 6 şi în Declaraţia de eligibilitate. Solicitantul de finanţare va completa şi semna Declaraţia de eligibilitate. În cazul unui parteneriat, fiecare dintre parteneri va completa şi semna câte o Declaraţie de eligibilitate – Model, anexă la acest ghid.

## Eligibilitatea proiectului şi a activităţilor

1. **Concordanța cu obiectivul specific ”Dezinstituționalizarea și prevenirea instituționalizării persoanelor cu dizabilități, concomitent cu dezvoltarea serviciilor alternative de sprijin pentru viață independentă și integrare în comunitate” al Strategiei naționale „O societate fără bariere pentru persoanele cu dizabilități”, aprobată prin Hotărârea Guvernului nr. 655/2016.**

Se verifică faptul că DGASPC-ul aplicant, sau lider, după caz, este unul dintre DGASPC-urile ce au în subordine unul dintre centrele listate în: ”Lista centrelor propuse pentru a intra în procesul de dezinstituționalizare”.

LISTA CENTRELOR PROPUSE PENTRU A INTRA ÎN PROCESUL DE DEZINSTITUȚIONALIZARE

1. CENTRU DE ÎNGRIJIRE ȘI ASISTENȚĂ PITEȘTI – 24 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 3 LP + 1 CZ);

2. CENTRUL DE INTEGRARE PRIN TERAPIE OCUPAȚIONALĂ TIGVENI - 73 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 9 LP + 3 CZ);

3. CENTRUL DE RECUPERARE ȘI REABILITARE PENTRU PERSOANE CU HANDICAP RĂCĂCIUNI - 48 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 8 LP + 3 CZ);

4. CENTRUL DE INTEGRARE PRIN TERAPIE OCUPAȚIONALĂ RÂMNICU SĂRAT - 30 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 3 LP + 1 CZ);

5. CENTRUL DE RECUPERARE ȘI REABILITARE NEUROPSIHIATRICĂ HÂRLĂU - 20 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 2 LP + 1 CZ);

6. CENTRUL DE RECUPERARE ȘI REABILITARE NEUROPSIHIATRICĂ COSTÂNA - 30 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 3 LP + 1 CZ);

7. CENTRUL DE RECUPERARE ȘI REABILITARE NEUROPSIHIATRICĂ SASCA MICĂ - 90 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 9 LP + 3 CZ);

8. CENTRUL DE RECUPERARE ȘI REABILITARE NEUROPSIHIATRICĂ BABADAG - 53 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 6 LP + 2 CZ);

9. CENTRUL DE RECUPERARE PENTRU PERSOANE CU HANDICAP HUȘI - 48 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 6 LP + 3 CZ);

10. CENTRUL DE INTEGRARE PRIN TERAPIE OCUPAȚIONALĂ ODOBEȘTI - 40 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 4 LP + 2 CZ);

11. CENTRUL DE RECUPERARE ȘI REABILITARE NEUROPSIHIATRICĂ GĂVOJDIA - 80 DE BENEFICIARI ELIGIBILI PENTRU CARE SE VA EFECTUA TRANSFERUL (ÎNFIINȚAREA A 8 LP + 3 CZ);

**2. Proiectul este în concordanță cu unul dintre planurile de restructurare ale centrelor rezidențiale de tip vechi cuprinse în procesul național de dezinstituționalizare a persoanelor adulte cu dizabilități**

Planurile de restructurare vor fi analizate de către ANPD, care va elibera un aviz de conformitate al proiectului cu planul de restructurare al centrului rezidențial de tip vechi respectiv. În acest sens solicitantul POR va prezenta ANPD, în vederea eliberării avizului, în afara planului de restructurare a centrului rezidențial respectiv și elementele relevante ce vor fi cuprinse în cererea de finanțare POR.

**3. Proiectul precum şi activităţile sale se încadrează în obiectivul specific corespunzător priorității de investiții 8.1 a POR**

Obiectul proiectului este un centru de zi destinat persoanelor cu dizabilităţi sau este o locuinţă protejată pentru persoanele cu dizabilităţi.

Activităţile orientative, eligibile în cadrul proiectului, pot fi:

• Înființarea de locuinţe protejate pentru persoane cu dizabilităţi prin construirea de clădiri și dotare

• Înființarea de locuinţe protejate pentru persoane cu dizabilităţi prin reabilitarea/modernizarea/extinderea/dotarea unor clădiri existente și transformarea lor în locuințe protejate

• Înființarea de centre de zi pentru persoanele cu dizabilităţi prin reabilitarea/modernizarea/extinderea/dotarea unor clădiri existente și transformarea lor în centre de zi pentru persoane cu dizabilități

* Reabilitarea/modernizarea/extinderea/dotarea unor centre de zi pentru persoane cu dizabilități

• Asigurarea/modernizarea utilităţilor generale şi specifice pentru locuinţele protejate pentru persoane cu dizabilităţi (inclusiv branşarea la utilităţi);

* Asigurarea utilităţilor generale şi specifice pentru centrele de zi pentru persoanele cu dizabilităţi (inclusiv branşarea la utilităţi);

• Crearea/modernizarea /adaptarea facilităţilor de acces fizic și informațional pentru persoane cu dizabilităţi;

• Amenajarea unor ateliere de lucru pentru terapie ocupațională în cadrul centrelor de zi pentru persoanele cu dizabilităţi;

• Dotări adaptate nevoilor beneficiarilor de servicii oferite de centrul de zi pentru persoane cu dizabilităţi, inclusiv echipamente pentru persoane cu dizabilităţi;

• Dotări adaptate nevoilor beneficiarilor de locuinţe protejate pentru persoanele cu dizabilităţi;

Activitățile propuse prin proiect (investiția) trebuie să vizeze exclusiv realizarea obiectivului proiectului.

Eligibilitatea unei activităţi nu implică în mod obligatoriu eligibilitatea cheltuielilor efectuate pentru realizarea respectivei activităţi. În acest sens, recomandăm consultarea Listei cheltuielilor neeligibile.

4. Nu sunt eligibile proiectele pentru investiții care au fost încheiate din punct de vedere fizic sau financiar până la momentul depunerii cererii de finanţare, în conformitate cu prevederile *secţiunii „Eligibilitatea proiectului și a activităților”, punctul 2), din cadrul Ghidul Solicitantului-Condiţii generale de accesare a fondurilor*.

Investiţiile începute sunt eligibile numai în cazul în care contractul de lucrări a fost semnat după 01.01.2014. Cheltuielile aferente acestor proiecte pot fi eligibile dacă au fost efectuate după 01.01.2014.

Solicitantul va prezenta un raport asupra stadiului fizic și financiar al investiției, semnat de reprezentantul legal al solicitantului, de constructor și de dirigintele de șantier. În raport se vor prezenta atât lucrările executate (plătite și respectiv neplătite), cât și lucrările rămase de executat.

5. Proiectul propus nu a mai beneficiat de finanţare publică în ultimii 5 ani înainte de data depunerii cererii de finanţare, pentru acelaşi tip de activităţi (reabilitare/ extindere/ modernizare/dotare) realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare.

Se va asigura de către solicitant evitarea dublei finanțări a lucrărilor de investiție/activităților care au beneficiat de finanțare publică în ultimii 5 ani/care beneficiază de fonduri publice din alte surse de finanțare și a lucrărilor de investiție/ activităților aferente operațiunii, propuse prin proiect.

Criteriul nu se aplică pentru lucrările de întreținere și reparații curente.

Perioada de 5 ani se calculează între momentul la care s-a finalizat implementarea contractului de lucrări anterior (data recepției finale, după expirarea perioadei de garanție) și depunerea cererii de finanțare, pentru proiectele fără lucrări începute.

În cazul în care prin proiect se solicită finanțarea unor lucrări începute, perioada de 5 ani se calculează de la data la care s-a finalizat implementarea contractului de lucrări anterior (data recepției finale, după expirarea perioadei de garanție) și data emiterii ordinului de începere a lucrărilor aferent contractului de lucrări anexat la cererea de finanțare.

Aspectele se corelează cu informațiile completate în cererea de finanțare.

6. Valoarea maximă eligibilă se încadrează în limitele financiare stabilite în prezentul document la secţiunea 2.4.

Valoarea maximă a cheltuielilor eligibile este în conformitate cu secțiunea <2.4 Care este valoarea eligibilă minimă și maximă a unui proiect ? >

Cursul valutar la care se vor calcula valorile exprimate în euro este de 1 euro = ... ..... lei.

Valoarea maximă a cheltuielilor eligibile nu va putea creşte.

A se vedea şi art. 4 din modelul orientativ al contractului de finanţare - Anexa la prezentul Ghid, precum şi clauzele contractuale specifice.

7. Perioada de implementare a activităților proiectului nu depășește 31 decembrie 2023

Perioada de implementare a activităților proiectului este definită în contractul de finanțare. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

8. Proiectul respectă principiile privind dezvoltarea durabilă, egalitatea de şanse, gen şi nediscriminarea

Pentru stabilirea abordării optime a respectării acestor principii recomandăm lucrarea <Ghid privind integrarea temelor orizontale in cadrul proiectelor finantate din Fondurile ESI 2014-2020>, realizat de MFE şi disponibil la adresa: <http://www.fonduri-structurale.ro/detaliu.aspx?t=Stiri&eID=17937>,

unde la anexa 2 a primului volum şi la anexa 2 la al doilea volum este listată legislaţia naţională relevantă.

Solicitantul va descrie în secțiunea relevantă din cererea de finanțare modul în care sunt respectate obligațiile minime prevăzute de legislația specifică aplicabilă, precum și acțiunile suplimentare (dacă este cazul). Acțiunile suplimentare descrise vor fi luate în considerare și la evaluarea tehnico-financiară a proiectului.

De asemenea se poate consulta "Ghid privind utilizarea surselor regenerabile de energie la clădirile noi şi existente", indicativ Gex 13-2015, aprobat prin ORDIN MDRAP nr. 825 din 7 octombrie 2015.

Reglementări tehnice privind performanța energetică a clădirilor, sunt listate la adresa: <http://mdrap.ro/constructii/reglementari-tehnice>, titlul XXVII.

De asemenea, solicitantul de finanţare va declara în cadrul **Declaraţiei de angajament** că va respecta obligaţiile minime prevăzute în legislaţia comunitară şi naţională în domeniul dezvoltării durabile, egalităţii de şanse şi nediscriminării.

De asemenea, solicitantul de finanţare va declara în cadrul **Declaraţiei de angajament** că va respecta şi următoarele:

Reglementările europene şi naţionale relevante incidente în domeniul accesibilizării mediului construit pentru persoanele cu dizabilităţi:

* art. 7 al Regulamentului (UE) nr. 1303/2013 al parlamentului european și al consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* capitolul IV Accesibilitate din Legea 448 din 2006 privind protecţia şi promovarea drepturilor persoanelor cu dizabilităţi,
* Ordinul Nr. 189 din 2013 pentru aprobarea reglementării tehnice "Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000"

Reglementările europene şi naţionale relevante incidente privitoare la eficienţa energetică a clădirilor:

* Directiva 2010/31/UE a parlamentului european și a consiliului din 19 mai 2010 privind performanța energetică a clădirilor,
* Regulamentul Delegat nr. 244/2012 de completare a Directivei 2010/31/UE a Parlamentului European și a Consiliului privind performanța energetică a clădirilor prin stabilirea unui cadru metodologic comparativ de calcul al nivelurilor optime, din punctul de vedere al costurilor, ale cerințelor minime de performanță energetică a clădirilor și a elementelor acestora,
* Legea 372/2005 privind performanţa energetică a clădirilor şi legislaţia subsecventă inclusiv Ordinului ministrului transporturilor, constructiilor si turismului nr. 157/2007 pentru aprobarea reglementarii tehnice **Metodologie de calcul al performantei energetice a cladirilor,** cu modificările şi completările ulterioare, precum şi Ordinul nr. 3.152 din 15 octombrie 2013 pentru aprobarea Procedurii de control al statului cu privire la aplicarea unitară a prevederilor legale privind performanţa energetică a clădirilor şi inspecţia sistemelor de încălzire/climatizare - indicativ PCC 001-2013, disponibile la adresa: <http://www.mdrap.ro/constructii/metodologia-de-calcul-al-performantei-energetice-a-cladirilor>, sau <http://www.mdrl.ro/_documente/constructii/legislatie/legea_372.pdf>

Solicitantul de finanţare, va prezenta actul administrativ al autorității competenteprivind efectuarea studiului de impact asupra mediului (decizia de încadrare referitor la necesitatea efectuării studiului de impact sau clasarea notificării).

## Criterii de evaluare tehnică și financiară

Procesul de evaluare și selecție a proiectelor în cadrul prezentului apel are la bază prevederile ghidului general referitoare la procesul de evaluare tehnică și financiară și ale prezentului ghid.

Grila de evaluare tehnică şi financiară, numită în continuare Grila ETF, a proiectului pentru acest apel de proiecte este anexată prezentului ghid.

Pentru acest apel de proiecte, cererea de finanțare se va evalua luând în considerare atât documentele depuse inițial cât și răspunsurile la solicitările de clarificări.

Proiectul trebuie să obţină minim 50 de puncte, pentru garantarea unui anumit grad de calitate.

În cadrul acestui apel se pot redepune proiectele care nu au obținut minim 50 de puncte după remedierea motivelor de respingere. Proiectul redepus va fi considerat proiect nou depus.

Ordinea finanțării proiectelor este ”primul venit, primul servit”.

În urma finalizării evaluării OI va notifica solicitanții asupra cererilor de finanțare respinse, oferindu-se potențialilor solicitanți posibilitatea depunerii de contestații.

De asemenea, în cazul proiectelor care au obținut punctajul minim sau mai mare, însă nu intră în alocarea financiară a apelului de proiecte, OI/AMPOR (în funcție de caz) va notifica solicitanții asupra situației proiectului

Modalitatea de punctare a criteriilor de evaluare tehnică și financiară este detalitată mai jos în această secțiune precum și în cadrul grilei de evaluare tehnică și financiară - a se vedea ***Anexa Grila ETF 8.3.B*** la prezentul Ghid specific.

Solicitantul va oferi informaţii relevante despre proiect în formatul cererii de finanţare şi în documentele suport.

**Verificarea conformității și calității Studiului de fezabilitate/Documentației de Avizare a Lucrărilor de Intervenții și a Proiectului Tehnic**

În vederea verificării documentației tehnico-economice depuse ca anexă la formularul cererii de finanțare se vor utiliza 2 (două) grile, pentru fiecare proiect:

1. Grila de evaluare tehnică și financiară;

2. Grila de verificare a documentației tehnico economice: SF/DALI sau PT.

1. Completarea Grilei de evaluare tehnică și financiară:

În cadrul grilei de evaluare tehnică și financiară sunt incluse și două criterii fundamentale referitoare la documentația tehnico-economică:

• Calitatea/coerența documentaţiei tehnico-economice SF/DALI sau PT (după caz), metodologia de implementare;

• Maturitatea proiectului.

Punctarea acestor criterii din grila ETF se va face în baza grilei de evaluare a SF/DALI sau PT, care este structurată pe două capitole:

I. Criterii generale privind conţinutul;

II. Criterii specifice privind aspectele calitative

2.Completarea grilei de verificare de către evaluatori

a) SF/DALI:

**Proiectul se respinge în cazul bifării cu NU la următoarele criterii:**

De la punctul I:

|  |
| --- |
| Există și se respectă structura Părții Scrise conform prevederilor din HG nr.28/2008/legislaţiei în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, respectiv Anexa 3. Conţinutul cadru al documentaţiei de avizare a lucrărilor de intervenţii/ respectiv Anexa 2 Conţinutul cadru al al studiului de fezabilitate? |
| Există şi se respectă structura Capitolului *Costurile estimative ale investiţiei*:? |
| 1. Valoarea totală cu detalierea pe structura Devizului General (conform Anexei 5 la HG.28 din 2008/legislaţiei în vigoare); |
| Devizul General este elaborat conform Metodologiei privind elaborarea devizului general pentru obiective de investiţii şi lucrări de intervenţii - Anexa 4 din HG nr.28/2008/legislaţiei în vigoare și conține costuri aferente tuturor intervențiilor cuprinse în SF/DALI? |

De la punctul II:

|  |
| --- |
| D.A.L.I. s-a elaborat pe baza concluziilor raportului de expertiză tehnică, si (dupa caz) auditul energetic, luându-se în calcul inclusiv scenariul recomandat de către elaboratorul expertizei tehnice, respectiv auditului energetic? |
| Se respectă studiile, analizele, rapoartele de specialitate, necesare fundamentării diferitelor tipuri de intervenții, pentru toate specialitățile, după caz, luându-se în calcul inclusiv scenariile recomandate prin acestea ? |

|  |
| --- |
| Există si se respecta prevederile din:? |
| 1.certificatul de urbanism; |
| 2.avizele de principiu obţinute până la data depunerii cererii de finanţare, privind asigurarea utilităţilor (energie termică şi electrică, gaz metan, apă - canal, telecomunicaţii etc.); |
| 3.actul administrativ al autorităţii competente pentru protecţia mediului; |
| 4.alte avize şi acorduri de principiu specifice tipului de intervenţie obţinute până la data depunerii cererii de finanţare. |

În cazul bifării cu NU la oricare dintre celelalte criterii proiectul nu se va respinge, ci doar se va ține seama la acordarea punctajului de aspectul respectiv. Pentru acest apel de proiecte, răspunsul la solicitarea de clarificări va fi luat în considerare la acordarea punctajului.

b) PT:

**Proiectul se respinge în cazul bifării cu NU la următoarele criterii**

De la punctul II:

|  |
| --- |
| Exista corespondență intre obiectele de investiţie din cadrul PT si cele descrise în DALI/SF |
| PT este verificat de verificatori tehnici atestaţi pe specialităţi/ expert tehnic, cf. Legii nr. 10/1995, republicată cu modificările ulterioare şi a „Regulament de verificare si expertizare tehnica de calitate a proiectelor, a execuţiei lucrărilor si a construcţiilor - H.G. 925/1995; M.O. 286/1995”? Există ştampila şi semnătura verificatorului de proiect/expert tehnic pe fiecare pagină, în secţiunile din proiect (părţi scrise şi părţi desenate) unde acest lucru este obligatoriu prin lege? |
| Proiectul tehnic a fost elaborat respectând recomandările expertului tehnic asupra soluției optime (în cazul lucrărilor de intervenție), studiilor geotehnice, topografice, auditului energetic, alte studii de specialitate necesare realizării investiției, avizelor furnizorilor de utilități, acordurilor, autorizațiilor etc. |

În cazul bifării cu NU la oricare dintre celelalte criterii proiectul nu se va respinge, ci doar se va ține seama la acordarea punctajului de aspectul respectiv. Pentru acest apel de proiecte, răspunsul la solicitarea de clarificări se va lua în considerare la acordarea punctajului.

În situația în care la cererea de finanțare se anexează atât SF/DALI cât și PT, în cadrul ETF se va evalua (inclusiv din punctul de vedere al conformității) doar Proiectul Tehnic prin utilizarea Grilei de analiză a conformității PT, dar se va verifica și corelarea DALI/SF cu PT.

Detaliem mai jos criteriile de evaluare tehnică și financiară:

1. Calitatea şi maturitatea proiectului – maxim 40 puncte după cum urmează:

În cadrul acestui criteriu se va evalua atât calitatea cât și maturitatea proiectului.

Partea referitoare la maturitate va fi apreciată în funcție de stadiul mai avansat sau mai puțin avansat al parcurgerii etapelor necesare pentru realizarea lucrărilor astfel:

Dacă la depunere sunt prezentate doar documentele ce constituie minimul obligatoriu, respectiv Documentația de avizare a lucrărilor de intervenție sau Studiul de fezabilitate și certificatul de urbanism, nu se vor acorda puncte, acesta constituind criteriu de conformitate administrativă.

Dacă se prezintă și alte documente suplimentare față de documentația minimă obligatorie, se va acorda punctaj astfel:

* pentru contractul pentru execuţia Proiectului Tehnic – total puncte acordate: patru
* pentru proiectul tehnic și detaliile de execuție – total puncte acordate: şase
* autorizația de construire – total puncte acordate: opt
* contractul de lucrări – total puncte acordate: zece

Partea referitoare la calitatea documentației tehnico-economice va fi apreciată în funcție de următoarele criterii:

a. Soluțiile funcţionale, tehnologice, constructive şi economice prezentate în DALI/SF sau PT după caz, conduc la realizarea obiectivului de investiţie cu respectarea cerinţelor specifice clasei de importanţă a construcţiei – zece puncte

b. Soluțiile prezentate în DALI/SF sau PT după caz, sunt coerente și corelate, în documentele specifice, din perspectiva îndeplinirii cerințelor fundamentale aplicabile cf. legii 10/1995 privind calitatea în construcții, cu modificările și completările ulterioare – zece puncte

c. Costurile sunt realiste (corect estimate), suficiente şi necesare pentru implementarea proiectului. Costurile pe unitatea de resurse utilizate sunt realiste din punctul de vedere al evaluatorului şi justificate de către solicitant prin citarea unor surse independente şi verificabile (statistici oficiale, preţuri standard etc.) sau prin rezultatele unei cercetări de piaţă efectuate de solicitant, minim trei oferte de preţ. Se vor utiliza şi informaţiile cuprinse în Nota privind încadrarea în standardele de cost. – cinci puncte

d. Valoarea categoriilor de lucrări din devizul pe obiect este stabilită în proporție de 100%, pe baza cantităţilor de lucrări şi a preţurilor acestora – cinci puncte

2. Respectarea principiilor privind dezvoltarea durabilă, egalitatea de şanse, de gen și nediscriminarea

Punctajul este cumulativ și totalizează 15 puncte. Punctajul se va acorda astfel:

Dacă proiectul prevede implicarea persoanelor aparţinând unor grupuri vulnerabile, în special persoane cu dizabilităţi în calitate de angajaţi/colaboratori/voluntari se vor acorda șapte puncte.

Dacă proiectul prevede folosirea eficientă a oricărei resurse (apă, aer, lumină, etc.), folosirea unor alternative ecologice, certificări pentru folosirea unor sisteme de management de mediu de către solicitant - ex ISO 14001, EMAS, folosirea sistemelor de management al clădirii (BMS), etc, se vor acorda patru puncte.

Dacă proiectul prevede folosirea materialelor care nu ard în scopul anvelopării clădirii, sau dacă se prezintă calculul efectuat în conformitate cu reglementarea tehnică GT 050-2002 - Ghid de evaluare a riscului de incendiu şi a siguranţei la foc pentru cămine de bătrâni şi persoane cu handicap, aprobat prin O.M.T.C.T. nr. 2.002/16.12.2002, cu modificările şi completările ulterioare, prin care se demonstrează că gradul estimat al riscului de incendiu este mic, se acordă patru puncte.

<http://www.mdrl.ro/_documente/constructii/legislatie/legea_372.pdf>

3. Complementaritatea investițiile realizate din POCU sau alte surse de finanțare - maxim 5 puncte

Solicitantul de finanţare prezintă în cererea de finanțare, secțiunea Justificare, intenția de a depune un proiect pe Programul Operațional Capital Uman - denumit în continuare POCU - în vederea asigurării resursei umane ce va acorda serviciile sociale în infrastructura obiect al proiectului – 5 puncte.

Sau

Arată că derulează sau a derulat investiții din alte surse de finanțare, în vederea asigurării/ perfecționării/ salarizării personalului ce va acorda serviciile sociale în infrastructura obiect al proiectului – 5 puncte

Ca urmare, Autoritatea de Management pentru Programul Operaţional Capital Uman (AM POCU) va deschide un apel de proiecte (Axa prioritară 4: Incluziunea socială și combaterea sărăciei, Prioritatea de investiții 9.iv Creşterea accesului la servicii accesibile, durabile şi de înaltă calitate, inclusiv asistenţă medicală şi servicii sociale de interes general, obiectivele specifice 4.12, 4.13, 4.14, 4.15;) dedicat beneficiarilor ce au încheiat contracte finanţate în cadrul Obiectivului specific O.S. 8.3, Operaţiunea B - grup vulnerabil persoane cu dizabilități.

Informațiile necesare solicitantului de finanțare POR pentru pregătirea proiectului POCU se găsesc la adresa: <http://www.fonduri-ue.ro/pocu-2014#implementare-program>

A se vedea și clauza contractuală prin care se precizează că în cazul în care nu se obține licența provizorie și apoi licența de funcționare, finanțarea POR se va retrage sau recupera după caz.

Din această perspectivă proiectul complementar POCU pentru asigurarea resursei umane la standardele cerute pentru obținerea licenței este foarte important și oferă un sprijin suplimentar pentru asigurarea acordării serviciilor sociale în clădirea ce constituie obiectul proiectului POR.

4. Capacitatea financiară și operațională a solicitantului – maxim 40 puncte

* 1. Capacitatea financiară – maxim 20 puncte

În scopul evaluării capacităţii financiare se vor calcula după cum sunt descrise în continuare elementele în funcţie de care va fi evaluat proiectul la acest criteriu. Datele ce se vor folosi pentru calcul, vor fi datele ce se regăsesc în documentele financiare ataşate cererii de finanţare, enumerate la secțiunea 4.1 Anexele obligatorii la cererea de finanțare, punctul 6 <Situaţiile financiare anuale ale solicitantului /partenerului/partenerilor, după caz, aferente exercițiului fiscal anterior depunerii cererii de finanțare>.

* Solicitantul demonstrează că poate atrage resurse suplimentare, înregistrând un grad total de îndatorare scăzut – 10 puncte

Pentru entitățile de drept public:

Gradul de îndatorare ≤ 20% - 10 puncte

20% < Gradul de îndatorare ≤30% - 5 punct

Gradul de îndatorare > 30% - 0 puncte

Gradul de îndatorare se calculează conform Anexa 1 Norme şi proceduri din 10 ianuarie 2007 privind autorizarea contractării sau garantării de împrumuturi de către unităţile administrativ-teritoriale, la HG 9/2007 art 1, alin 5 cu 1.

În cazul în care partenerii de drept privat participă la asigurarea cofinanțării din partea solicitantului de finanțare, se va calcula de asemenea și pentru pertenerul de drept privat gradul de îndatorare conform HG nr. 1 din 6 ianuarie 2016 pentru aprobarea Normelor metodologice de aplicare a Legii nr. 227/2015 privind Codul fiscal – art 24 lit. e).

Perioada de referinţă a acestui indicator este ultimul an financiar

* Solicitantul demonstrează că dispune de un grad ridicat de autofinanţare din veniturile proprii – 10 puncte

Pentru entitățile de drept public:

Grad de autofinanţare mai mic decat 30% 0 puncte

30% ≤ Grad de autofinanţare <40% 3 puncte

40% ≤ Grad de autofinanţare <50% 5 puncte

Grad de autofinanţare mai mare sau egal cu 50% 10 puncte

Grad de autofinanţare = Venituri proprii încasate / Venituri totale încasate (%)

În cazul în care partenerii de drept privat participă la asigurarea cofinanțării din partea solicitantului de finanțare, se va calcula de asemenea și pentru pertenerul de drept privat gradul de autofinanțare, astfel:

(Venituri din cotizaţiile membrilor şi contribuţiile băneşti sau în natură ale membrilor şi simpatizanţilor + Venituri din activitati economice) / Venituri totale

Perioada de referinţă a acestui indicator este ultimul an fiscal.

Pentru subcriteriul 6.1, punctele a şi b, în cazul parteneriatelor, în care cofinanţarea este asigurată de mai mulţi parteneri, punctajul se va calcula astfel: fiecare partener ce participă la asigurarea cofinanţării, va fi punctat individual, iar punctajul parteneriatului va fi media ponderată a punctajelor obţinute individual. Ex.: Parteneriatul format din partenerul 1 (P1), partener 2 (P2), ....partenerul n (Pn), va fi punctat astfel: considerând X1, X2...Xn cota de participare la cofinanţare a fiecărui partener (X1+X2+.....Xn=100% din cofinanţarea asigurată de solicitantul parteneriat), şi p1, p2.........pn, punctajele obţinute individual de fiecare partener ce participă la asigurarea cofinanţării, punctajul final va fi: p=p1\*X1+ p2\*X2 + .....pnXn.

* 1. Capacitate operaţională (a+b+c+d1 (sau d2)+e) – maxim 20 puncte

În scopul evaluării capacităţii operaţionale a solicitantului se vor lua în considerare licenţele provizorii sau de funcţionare (în termenul de valabilitate) pe care le deţine solicitantul sau oricare dintre parteneri, experienţa în management a solicitantului şi personalul calificat care va lucra în cadrul infrastructurii finanțate:

a.Solicitantul are o strategie clară pentru monitorizarea implementării proiectului; există o repartizare clară a sarcinilor în acest sens – 1 punct

b.Solicitantul are proceduri şi un calendar al activităţilor de monitorizare – 1 punct

c.Echipa de proiect propusă are experienţa, competenţele profesionale şi calificările necesare pentru domeniul în care se încadrează proiectul – 1 puncte

d1. Solicitantul de finanţare dovedeşte experienţă în furnizarea a cel puțin unui tip de servicii sociale și acela este dintre cele care vor fi furnizate în cadrul infrastructurii finanțate – 15 puncte

SAU

d2. Solicitantul dovedeşte experienţă în furnizarea a cel puțin unui tip de serviciu social, și acela nu este dintre cele care vor fi furnizate în cadrul infrastructurii finanțate – 10 puncte

e. Solicitantul de finanţare dispune/va dispune de personal ce va lucra în infrastructura finanţată – 2 puncte. Solicitantul va furniza informațiile necesare în secțiunea 12 Sustenabilitate din cererea de finanțare.

În cazul în care un subcriteriu va fi punctat cu 0 puncte, procesul de evaluare va continua. Proiectul va trece în următoarea etapă numai în funcţie **de punctajul final obţinut.**

## Eligibilitatea cheltuielilor

**Reguli generale de eligibilitate a cheltuielilor**

Baza legală pentru stabilirea eligibilității cheltuielilor:

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020,
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Hotărârea Guvernului nr. 399/ 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.

Conform HG nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, o cheltuială este eligibilă pentru cofinanţare (rambursare în limita stabilită) în cadrul POR 2014-2020, dacă îndeplineşte cumulativ următoarele **criterii:**

1. să fie angajată de către beneficiar şi plătită de acesta în condiţiile legii între 1 ianuarie 2014 şi 31 decembrie 2023, cu respectarea perioadei de implementare stabilite prin contractul de finanţare;
2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;
3. să fie în conformitate cu prevederile programului;
4. să fie în conformitate cu contractul de finanţare, încheiat între autoritatea de management sau organismul intermediar şi beneficiar;
5. să fie rezonabilă şi necesară realizării operaţiunii;
6. să respecte prevederile legislaţiei Uniunii Europene şi naţionale aplicabile;
7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.
8. să nu fie contrară prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

Luând în considerare cele anterior menţionate, pentru stabilirea eligibilităţii/ne-eligibilităţii cheltuielilor aferente se vor lua în considerare şi încadrările pe liniile bugetare următoare:

**Categorii de cheltuieli eligibile în cadrul acestui apel de proiecte:**

**Capitolul 1 - Cheltuieli pentru obținerea și amenajarea terenului**

1.1 Cheltuieli pentru amenajarea terenului

Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, devieri reţele de utilităţi din amplasament, sistematizări pe verticală, drenaje, epuismente (exclusiv cele aferente realizării lucrărilor pentru investiţia de bază).

1.2 Cheltuieli cu amenajări pentru protecţia mediului şi aducerea la starea iniţială

Se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, precum plantare de copaci, reamenajare spaţii verzi.

**Capitolul 2 - Cheltuieli pentru asigurarea utilităților necesare obiectivului**

2.1 Cheltuieli pentru asigurarea utilităților necesare obiectivului

Se includ cheltuielile aferente asigurării cu utilităţile necesare funcţionării obiectivului de investiţie, precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, drumuri de acces, care se execută pe amplasamentul delimitat din punct de vedere juridic, ca aparţinând obiectivului de investiţie, precum şi cheltuielile aferente racordării la reţelele de utilităţi.

**Capitolul 3 - Cheltuieli pentru proiectare și asistență tehnică**

Cheltuielile pentru proiectare şi asistenţă tehnică sunt eligibile cumulat, în limita a 10% din valoarea cheltuielilor eligibile finanţate în cadrul Capitolului 4. „Cheltuieli pentru investitia de baza” şi detaliate dupa cum urmeaza:

3.1 Studii de teren

Se cuprind cheltuielile pentru studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie.

3.2 Taxe pentru obținerea de avize, acorduri și autorizații

Se includ cheltuielile pentru:

a) obţinerea/prelungirea valabilităţii certificatului de urbanism;

b) obţinerea/prelungirea valabilităţii autorizaţiei de construire/desfiinţare;

c) obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie etc.;

d) obţinerea certificatului de nomenclatură stradală şi adresă;

e) întocmirea documentaţiei, obţinerea numărului cadastral provizoriu şi înregistrarea terenului în cartea funciară;

f) obţinerea acordului de mediu;

g) obţinerea avizului P.S.I.;

h) alte avize, acorduri şi autorizaţii.

3.3 Proiectare și inginerie

Se includ cheltuielile pentru elaborarea tuturor fazelor de proiectare (studiu de fezabilitate/DALI, proiect tehnic şi detalii de execuţie), pentru plata verificării tehnice a proiectării şi pentru plata elaborării auditului energetic (inclusiv al certificatului de performanţă energetică a clădirii), precum şi pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament).

Pentru lucrările de intervenţii la construcţii existente sau pentru continuarea lucrărilor la obiective începute şi neterminate, se includ cheltuielile efectuate pentru expertizarea tehnică.

3.4 - Consultanță

Se includ cheltuielile efectuate, după caz, pentru:

a) plata serviciilor de consultanţă la elaborarea cererii de finanțare si a tuturor studiilor necesare intocmirii acesteia;

b) plata serviciilor de consultanţă în domeniul managementului proiectului

c) serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul

3.5 Asistență tehnică

Se includ cheltuielile efectuate, după caz, pentru:

a) asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului).

b) plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.

**Capitolul 4 - Cheltuieli pentru investiția de bază**

4.1 cheltuieli pentru construcții și instalații

Se cuprind cheltuielile aferente execuţiei tuturor obiectelor cuprinse în obiectivul de investiţie:

• Cheltuieli pentru clădiri, construcţii speciale (locuri de parcare aferente şi necesare derulării activităţii infrastructurii sociale, locuri de parcare destinate persoanelor cu dizabilităţi, în incinta obiectului proiectului, cheltuieli pentru amenajarea de parcări pentru biciclete în incinta obiectului proiectului, împrejmuire, amenajare peisagistica, alei/cale de acces care se execută pe amplasamentul delimitat din punct de vedere juridic al proiectului.)

• Cheltuieli pentru utilităţile generale ale obiectivului, instalaţii aferente construcţiilor, precum instalaţii electrice, sanitare, de alimentare cu gaze naturale, alimentare cu apă, canalizare, instalaţii de încălzire, ventilare, climatizare, instalaţii pentru valorificarea surselor neconvenţionale de energie, P.S.I., siguranţă la foc, antiefracţie, telecomunicaţii şi alte tipuri de instalaţii impuse de destinaţia obiectivului.

Cheltuielile se desfăşoară pe obiecte de construcţie, iar delimitarea obiectelor se face de către proiectant.

Cheltuielile aferente fiecărui obiect de construcţie sunt estimate prin devizul pe obiect.

4.2 Dotări (se includ utilaje, echipamente tehnologice şi funcţionale cu şi fără montaj, dotări)

Se cuprind cheltuielile pentru:

a) achiziționarea de bunuri pentru dotarea infrastructurii serviciilor socilale precum: dotări P.S.I., dotări de uz gospodăresc, dotări privind protecţia muncii,

b) achiziţionarea dotărilor şi a echipamentelor de specialitate - cf. standardelor speficice serviciilor sociale ce se vor înfiinţa,

c) achiziţionarea şi instalarea de sisteme şi echipamente pentru persoane cu dizabilităţi;

b) achiziționarea mobilierului pentru dotarea infrastructurii serviciilor sociale;

c) achiziționarea echipamentelor IT necesare desfășurării în condiții optime a activităților aferente furnizării serviciilor sociale respective;

d) dotări exterioare care se montează pe amplasamentul delimitat din punct de vedere juridic al proiectului (bănci, coșuri de gunoi, pergole, dotari pentru petrecerea timpului liber);

e) dotări necesare persoanelor cu dizabilităţi, în funcţie de tipul de dizabilitate, în locuinţele protejate

f) aparatură electrocasnică, echipamente de birotică, veselă, cazarmament pentru locuințe protejate, g) echipamente pentru centrul de zi

Se cuprind cheltuielile pentru procurarea de bunuri care, conform legii, intră în categoria mijloacelor fixe sau a obiectelor de inventar, sunt necesare implementarii proiectului şi respectă prevederile contractului de finanţare.

Cheltuielile se desfăşoară pe obiecte de construcţie.

**Capitol 5 – Alte cheltuieli**

5.1 Organizare de șantier

5.1.1 cheltuieli pentru lucrări de construcții și instalații aferente organizării de șantier

Se cuprind cheltuielile aferente construirii provizorii sau amenajării la construcţii existente pentru vestiare pentru muncitori, grupuri sanitare, rampe de spălare auto, depozite pentru materiale, fundaţii pentru macarale, reţele electrice de iluminat şi forţă, căi de acces, branşamente/racorduri la utilităţi, împrejmuiri, panouri de prezentare, pichete de incendiu. Se includ, de asemenea, cheltuielile de desfiinţare de şantier.

5.1.2 Cheltuieli conexe organizării de șantier

Se cuprind cheltuielile pentru: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic, costul energiei electrice şi al apei consumate în incinta organizării de şantier pe durata de execuţie a lucrărilor.

5.2 - Comisioane, cote, taxe

5.2 Cheltuieli pentru comisioane, cote, taxe

Se cuprind, după caz: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/desfiinţare.

5.3 - Cheltuieli diverse și neprevăzute

Cheltuieli diverse şi neprevăzute - Se consideră eligibile dacă sunt detaliate corespunzător prin documente justificative şi doar în limita a 10% din valoarea eligibilă a cheltuielilor eligibile cuprinse la Capitolul 1, Capitolul 2 şi Capitolul 4.

Din procentul stabilit se acoperă, după caz, cheltuielile rezultate în urma modificărilor de soluţii tehnice, cantităţi suplimentare de lucrări, utilaje sau dotări ce se impun pe parcursul derulării investiţiei, precum şi cheltuielile de conservare pe parcursul întreruperii execuţiei din cauze independente de autoritatea contractantă.

**Capitolul 6 Cheltuieli de informare și publicitate**

6.1 Cheltuieli de informare și publicitate pentru proiect, care rezultă din obligațiile beneficiarului

Se cuprind cheltuielile cu activităţile obligatorii de informare şi publicitate stipulate în contractul de finanţare, în limita maxima a 10 000 lei.

6.2 Cheltuieli cu activitatile de marketing si promovare a obiectivului finanțat

Se cuprind cheltuieli pentru realizarea site-ului centrului de servicii sociale obiect al proiectului, precum şi pentru accesibilizarea acestuia la nevoile persoanelor cu dizabilităţi, în limita maximă a 10.000 lei.

**Capitolul 7 Cheltuieli cu auditul financiar extern pentru proiect**

7.1 Cheltuieli cu auditul financiar extern pentru proiect

Se cuprind cheltuielile cu auditul financiar extern, in limita a 5000 lei trimestrial (aferente activităţilor ce pot fi auditate în trimestrul respectiv).

Fiecare raport de audit confirmă că au fost verificate cheltuielile cuprinse în cererile de rambursare şi acestea sunt:

•            necesare pentru realizarea proiectului,

•             sunt  prevăzute în contractul încheiat cu beneficiarul proiectului

•             sunt în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea preturilor conform prevederilor OUG 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente, cu modificările și completările ulterioare);

•             sunt efectuate şi plătite de beneficiar sau partenerii săi;

•             cheltuielile au fost plătite pe parcursul perioadei de eligibilitate

•             sunt înregistrate în contabilitatea beneficiarului/ partenerului având la bază documente justificative, să fie identificabile şi verificabile, să fie dovedite prin documente originale. Documentele originale trebuie să aibă înscris codul proiectului şi menţiunea «Proiect finanţat din POR». Beneficiarul va aplica menţiunea «Conform cu originalul» pe copiile documentelor suport/justificative ce însoţesc cererea de rambursare.

•             Pentru operațiunile specifice proiectului se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilităţii în funcţie de tipul beneficiarului , şi codul SMIS al proiectului

•             cheltuielile decontate sunt în conformitate cu propunerile tehnice şi financiare ofertate (se verifică preţurile unitare şi cantităţile decontate)

•             beneficiarii vor derula fondurile aferente pre-finanţării proiectelor prin conturi separate deschise special pentru proiect.

•             beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută;

Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli.

**Capitolul 8 Cheltuieli cu achizitia de mijloace de transport (daca este cazul)**

Se cuprind cheltuieli cu achiziţia de mijloace de transport în limita a 15 000 euro, fără TVA.

8.1 cheltuieli cu achiziția de mijloace de transport

Se cuprind cheltuielile cu achiziţia autovehiculelor/alte tipuri de mijloace de transport, eventual adaptate la nevoile persoanelor cu dizabilităţi în scopul creşterii autonomiei de deplasare a persoanei cu dizabilităţi. Autovehiculele/ celelalte mijloace, în cazul în care sunt adaptate, trebuie să fie adaptate tipului de dizabilitate pe care le au persoanele care le vor folosi.

Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data semnării contractului de finanțare.

Taxa pe valoarea adăugată nedeductibilă aferentă cheltuielilor eligibile este eligibilă.

3.4.2 Cheltuieli neeligibile:

cheltuieli pentru achiziţia de teren cu sau fără construcţii

- cheltuieli pentru achiziţionarea consumabilelor;

- cheltuielile privind costuri administrative;

- cheltuielile de personal;

- cheltuieli financiare, respectiv prime de asigurare, taxe, comisioane, rata și dobânzi aferente creditelor;

- cheltuielile privind costurile de funcționare si intretinere a obiectivelor finanțate prin proiect;

- contribuţia in natura;

- amortizarea;

- cheltuielile cu leasingul

- achiziţia de echipamente şi autovehicule sau mijloace de transport second-hand;

- taxa pe valoarea adăugată, cu excepția cazului în care aceasta nu se poate recupera în temeiul legislației naționale privind TVA-ul.

- amenzi, penalităţi, cheltuieli de judecată şi cheltuieli de arbitraj;

- cheltuielile aferente activităţilor prevăzute la art. 3 alin. (3) din Regulamentul (UE) nr. 1.301/2013;

- cheltuielile efectuate peste plafoanele specifice stabilite de prezentul ghid al solicitantului

# Completarea cererii de finanțare

Cererea de finanțare este compusă din:

- Formularul cererii de finanțare, ale cărui secțiuni se completează exclusiv în aplicația

electronică MySMIS. Anexa: ”Instrucțiune de completare a funcțiilor din cererea de finanțare” prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS, la completarea fiecărei secțiuni în parte

- Anexele la formularul cererii de finanțare. Toate aceste documente vor fi încărcate în

MySMIS, în format PDF, după ce au fost semnate digital. Pentru unele din anexele enumerate

mai jos, acest ghid conține modele standard (e.g. declarația de eligibilitate, declarația de

angajament) sau recomandate. Celelalte documente (e.g. documente statutare, documente cadastrale) vor fi scanate, salvate în format PDF, semnate digital și încărcate în MySMIS, la completarea cererii de finanțare.

În cadrul cererii de finanţare vor fi descrise şi următoarele elemente:

1)serviciile sociale furnizate actualmente în imobilul obiect al proiectului, dacă este cazul, precum şi serviciile sociale ce vor fi furnizate în imobilul reabilitat/modernizat/extins/dotat, ca urmare a implementării proiectului;

2) numărul certificatului de acreditare al furnizorului de servicii sociale;

3) numărul fiecărei licenţe de serviciu social, dacă este cazul;

În cadrul *secţiunii din cererea de finanţare, referitoare la respectarea principiilor orizontale,* vor fi detaliate informaţii ce vor sta la baza evaluării proiectului prin prisma criteriului „Respectarea principiilor privind dezvoltarea durabilă, egalitatea de şanse, de gen și nediscriminarea”, din grila ETF, anexă la acest ghid.

## Anexele obligatorii la depunerea cererii de finanțare

În cadrul prezentului apel de proiecte, cererile de finanțare se vor depune exclusiv prin aplicația

electronică MySMIS, disponibilă la adresa web http://www.fonduri-ue.ro/mysmis, doar în intervalul

menționat la secțiunea 2.2 Depunerea proiectelor, de mai sus. Toate documentele anexate la cererea de finanțare vor fi încărcate în MySMIS, în format PDF, după ce au fost semnate digital. Anexele pot fi încărcate în totalitate la o singură secțiune din cererea de finanțare (spre exemplu, la secțiunea Solicitant, sau fiecare document anexat poate fi încărcat în secțiunea considerată cea mai relevantă de către solicitant.

Un document obligatoriu solicitat la depunerea cererii de finanțare nu se admite a fi depus ulterior. Lipsa unui document obligatoriu la depunerea cererii de finanțare conduce la respingerea proiectului.

Pentru prezentul apel de proiecte sunt obligatorii la depunerea cererii de finanțare următoarele documente anexe:

1. Documentele statutare ale solicitantului și partenerilor (dacă este cazul):

* Hotărârea de constituire a consilului judeţean/local;
* Hotărârea instanţei de validare a Primarului / Hotărârea Consiliului Județean de desemnare a Preşedintelui consiliului judeţean, după caz;
* Hotărârea Consiliului local / Consiliului Judeţean / de înfiinţare a serviciilor publice de asistenţă socială la nivel judeţean sau local, după caz;
* Hotărârea Consiliului Local de înfiinţare a compartimentului de asistenţă socială;
* Actul constitutiv, statutul asociaţiei, certificatul de înscriere în Registrul asociaţiilor şi fundaţiilor, certificat de înregistrare fiscală, în cazul asociaţiilor şi fundaţiilor;
* Acordul de parteneriat privind proiectul, dacă este cazul - însoțit de Hotărârile de aprobare a proiectului a fiecărui partener și de dovada selectării transparente a partenerului. Acordul de parteneriat va conține cel puțin informațiile obligatorii stipulate de art 34 alin 4 din Normele metodologice la OUG 40/2015 privind gestionarea financiară a fondurilor europene pentru perioada de programare 2014-2020

1. Documente privind identificarea reprezentantului legal al solicitantului și partenerilor (dacă este cazul);
2. Mandatul special autentificat / împuternicire specială autentificată pentru semnarea anumitor secțiuni din cererea de finanțare (dacă este cazul), în original, conform legii ;

Pentru solicitanții de drept public, actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: ordin, decizie, hotărâre etc).

Declarațiile solicitate reprezentantului legal (de eligibilitate, de angajament, etc) precum şi certificarea aplicaţiei vor fi semnate numai de către acesta. Nu se acceptă însușirea și semnarea acestora de către o persoană împuternicită. **Nerespectarea acestei prevederi va conduce la respingerea cererii de finanțare.**

1. Acreditări

a) Certificatul de acreditare ca furnizor de servicii sociale al unui membru al parteneriatului, eliberat în baza prevederilor Legii nr. 197 din 1 noiembrie 2012 privind asigurarea calităţii în domeniul serviciilor sociale, cu modificările şi completările ulterioare;

5. **Situaţiile financiare anuale ale solicitantului /partenerului/partenerilor**, după caz, aferente celui mai recent exercițiu financiar încheiat, înregistrate la Administrația financiară, astfel:

*Pentru UAT-uri şi alte entităţi publice se vor depune*:

1. Bilanț;

2. Contul de rezultat patrimonial;

3. Contul de executie bugetara (Anexa Contul de execuţie a bugetului: venituri şi cheltuieli)

4. Indicatori Execuție bugetara anuali (conform Anexa nr. 2 la O.M.A.I-O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7, ale art. 57 alin. (2^1) si ale art. 76^1 alin. (1 lit. e) din Legea nr. 273/2006 privind finantele publice locale”);

5. Anexa nr. 1.3 la norme şi proceduri, Calculul gradului de îndatorare;

6. Alte documente care sa susțina informațiile suplimentare solicitate - dacă este cazul;

*Pentru ONG – uri*:

1. Bilanț;

2. Contul rezultatului exercițiului;

3. Alte documente care sa susțină informațiile suplimentare solicitate, dacă este cazul.

6. Declarația de eligibilitate a solicitantului/fiecărui partener, după caz;

7. Declaraţia de angajament a solicitantului/fiecărui partener, după caz;

8. Declarație privind nedeductibilitatea TVA, a solicitantului/ fiecărui partener, după caz;

1. Documente privind dreptul de proprietate/administrare, după caz, după cum sunt descrise mai jos:

- Pentru proprietate:

* Extras de carte funciară din care să rezulte intabularea, emis cu maxim 30 de zile înaintea depunerii proiectului.
* Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate numerele cadastrale.
* Pentru administrarea aferentă proprietății publice:
* extras de carte funciară din care să reiasă dreptul de administrare aferent proprietății publice
* Actul care conferă dreptul de administrare – pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea propiectului pentru care se solicită finanțare

10. Documentația tehnico – economică (DALI /SF, documentele ce fundamentează costurile – vezi și Notă încadrare în standardele de cost - model anexă la prezentul Ghid, expertiză tehnică, audit energetic însoţit de certificatul de performanţă energetică, studii de teren, după caz), plus certificatul de urbanism.

Documentaţia tehnico-economică a obiectivului de investiție a fost elaborată/ revizuită/ reactualizată în termen de maxim doi ani, înainte de data depunerii cererii de finanţare, cu excepția proiectelor care au lucrări începute.

Devizul general a fost actualizat în termen de maxim 12 luni înainte de data depunerii cererii de finanţare.

Pentru toate proiectele, documente justificative pentru valorile incluse in devizul general. Documentele justificative sunt necesare în etapa de evaluare a proiectului – vezi şi Anexa Grila ETF – criteriul Calitatea documentaţiei tehnico-economice.

Pentru proiectele contractate la faza DALI, beneficiarul are obligația ca în cel mult 2 (două) luni să lanseze în SEAP achiziția pentru proiectul tehnic, iar în termen de maxim 9 (nouă) luni să lanseze achiziția de execuție lucrări, termene calculate de la intrarea în vigoare a contractului de finanțare (sancțiunea în cazul neîndeplinirii obligației fiind rezilierea contractului de finanțare).

Pentru proiectele contractate la faza PT, beneficiarul are obligația ca în cel mult 2 (două) luni să lanseze achiziția de execuție lucrări, termen calculat de la intrarea în vigoare a contractului (sancțiunea în cazul neîndeplinirii obligației fiind rezilierea contractului de finanțare).

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare să depună la sediul OI documentațiile de achiziție ale contractului de lucrări, pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

11. Actul administrativ al autorității competente pentru protecția mediului (decizia de încadrare referitor la necesitatea efectuării studiului de impact (emisă în conformitate cu HG nr. 445/2009 privind evaluarea impactului anumitor proiecte publice şi private asupra mediului, cu completările şi modificările ulterioare ) sau clasarea notificării.

Pentru proiectele de investiţii pentru care execuţia de lucrări a fost demarată, și care nu au fost încheiate în mod fizic sau financiar înainte de depunerea cererii de finanțare se va anexa doar clasarea notificării sau după caz, decizia finală emisă de autoritatea competentă privind evaluarea impactului asupra mediului.

12. Hotărârea solicitantului/hotătârile partenerilor de aprobare a indicatorilor tehnico-economici;

13. Devizul general pentru întocmit în conformitate cu legislația aplicabilă în vigoare.

14. Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile

Se va anexa lista de echipamente și/sau lucrări și/sau servicii, evidenţiindu-se cheltuielile eligibile şi neeligibile (conform Model), iar informaţiile vor fi corelate cu bugetul proiectului, cu devizul general şi cu devizele pe obiecte.

15. Notă privind încadrarea în standardele de cost

16. Document prin care DGASPC îşi dă acordul pentru asigurarea pe toată durata contractului de finanțare a cheltuielilor beneficiarilor noului serviciu și a finanțării serviciilor sociale destinate acestora, în baza standardului minim de cost (în cazul înființării de locuințe protejate)

**Documente suplimentare:**

În afara documentelor obligatorii se mai pot atașa și alte documente. Rolul documentelor suplimentare este de a demonstra o anumită calitate a proiectului, care va fi luată în considerare în etapa de evaluare tehnică și financiară a proiectului.

1. Pentru demonstrarea maturității proiectului se mai pot atașa următoarele documente, după caz:

• Pentru cazul în care este semnat contractul de servicii de proiectare a Proiectului Tehnic, se va prezenta contractul de servicii de proiectare pentru PT+DDE.

• Pentru cazul în care Proiectul tehnic și detaliile de execuție, a fost întocmit și recepționat se va depune Proiectul tehnic și detaliile de execuție în cadrul documentației tehnico-economice, urmând ca evaluarea tehnică și financiară să se realizeze în baza acestuia.

• Pentru cazul în care Autorizaţia de Construire este emisă, se va prezenta Autorizaţia de construire.

• Pentru cazul în care contractul de lucrări este semnat, se va prezenta contractul de lucrări

Pentru proiectele de investiţii pentru care execuţia de lucrări a fost demarată după 1 ianuarie 2014, însă proiectele nu s-au încheiat în mod fizic sau financiar înainte de depunerea cererii de finanțare:

• Toate actele adiţionale la contractul de lucrări;

• Procesul verbal de recepţie parţială a lucrărilor;

• Raportul privind stadiul fizic al investiției, însoțit de devizele detaliate, asumate de către reprezentantul legal al solicitantului, de către dirigintele de şantier şi de către constructor

• Hotărârea de aprobare a proiectului.

2. Licenţele provizorii sau de funcţionare – numai dacă există - deţinute de solicitant sau oricare dintre parteneri, după caz. Licenţele respective vor demonstra experienţa solicitantului în furnizarea tipului de serviciu social ce va fi furnizat în cadrul proiectului, sau experienţă în furnizarea altui tip de serviciu social şi va fi evaluat ca atare (vezi şi grila de evaluare tehnico – financiară: Grila ETF – criteriul Capacitate operaţională.

3. Fișa de proiect POCU - pentru proiectele complementare ce vor fi depuse pentru finanțare prin Programul Operaţional Capital Uman.

4. Contracte de muncă / colaborare / voluntariat – dacă este cazul pentru punctarea criteriului <Proiectul prevede implicarea persoanelor cu dizabilităţi în calitate de angajaţi/colaboratori/voluntari>.

Cererea de finanțare cu toate anexele ei, trebuie să fie întocmită în limba română. Documentele redactate în altă limbă vor fi însoțite, în mod obligatoriu de traducere legalizată sau autorizată.

Lipsa oricărui document din lista celor obligatorii, anexe la cererea de finanțare depusă în cadrul MySMIS, conduce la respingerea cererii de finanțare pe motiv de neconformitate.

Existența și conformitatea cererii de finanțare, inclusiv a anexelor solicitate face obiectul verificării preliminare a cererii de finanțare, efectuate de Organismul intermediar POR. Grila de verificare preliminară este prezentată în Anexa Grila CAE, la prezentul ghid.

Documentele suplimentare au rolul de a sprijini evaluarea tehnică și financiară. Vezi și anexa Grila ETF la prezentul ghid.

Documentele încărcate în aplicația MySMIS, ca parte din cererea de finanțare, trebuie să fie lizibile și

complete. Se recomandă așadar, o atenție sporită la scanarea anumitor documente (e.g. planșe,

schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

## Anexele obligatorii la momentul contractării cererii de finanţare

Dacă proiectul este acceptat pentru finanțare (i.e. a parcurs cu succes etapele de verificare preliminară și evaluare tehnică și financiară), solicitantul va trebui să prezinte în etapa precontractuală:

1. Modificări la actele constitutive/statut ale solicitantului și/sau partenerilor (dacă este cazul)

În cazul în care există modificări la documentele statutare anexate la cererea de finanțare acestea se vor anexa la documentația de contractare, sau se vor transmite documentele statutare consolidate. Documentele se depun în copie conformă cu originalul.

2. Cele mai recente situații financiare încheiate ale solicitantului și partenerilor (dacă este cazul)

În cazul în care pe parcursul procesului de evaluare și selecție intervine încheierea unui an fiscal și termenul limită de depunere a situațiilor financiare a anului respectiv, se vor anexa ultimele situații financiare încheiate. Documentele se depun în copie conformă cu originalul.

3. Modificări asupra declarațiilor pe proprie răspundere anexate la depunerea cererii de finanțare, modificări asupra acordului de parteneriat, asupra declarației de angajament, precum și asupra mandatului special (dacă este cazul).

Toate declarațiile și mandatul special vor fi semnate digital.

Acordul de parteneriat va respecta ultima formă a bugetului proiectului.

4. Plan de încadrare în teritoriu – pentru acest apel de proiecte, acest document se depune numai pentru proiectele al căror grad de maturitate constă în faptul că deja au obținut și au depus autorizația de construire ca anexă la cererea de finanțare - planşă pe suport topografic vizat de oficiul judeţean de cadastru, şi publicitate imobiliară, întocmit în conformitate cu prevederile Legii 50/1991 cu modificările și completările ulterioare.

5. Certificat de atestare fiscală, referitor la obligațiile de plată la bugetul local și bugetul de stat,

Certificatul de atestare fiscală trebuie să fie în termen de valabilitate.

În cazul parteneriatelor toţi membrii parteneriatului vor prezenta acest document.

În cazul în care solicitantul are debite, va solicita detalierea acestora în certificatul de atestare fiscală. În cazul în care solicitantul are debite, acestea nu vor depăşi 1/12 din suma datorată la bugetul de stat, în ultimele 12 luni, sau 1/6 din suma datorată bugetului local în ultimele şase luni.

6. Certificatul de cazier fiscal al solicitantului.

Certificatul de cazier fiscal trebuie să fie în termen de valabilitate.

În cazul parteneriatelor toţi membrii parteneriatului vor prezenta acest document.

7. Declaraţia reprezentantului legal prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul). În cazul parteneriatelor toţi membrii parteneriatului vor prezenta acest document.

8. Documentele privind dreptul de proprietate actualizate /concesiune/administrare, dacă este cazul – extras de carte funciară actualizat - emis cu cel mult 30 de zile calendaristice înaintea depunerii documentelor la sediul ADR.

Nu se acceptă modificarea locului/amplasamentului de implementare a activităților proiectelor care implică realizarea de lucrări de construcție cu autorizație de construire.

9. Hotărârea de aprobare a proiectului în conformitate cu ultima forma a bugetului rezultat în urma etapei de evaluare și selecție

În conformitate cu declarația de angajament, precum și cu ultima formă a bugetului se va transmite hotărârea de aprobare a proiectului emisă de organele de conducere ale solicitantului.

Pentru proiectele de investiţii pentru care execuţia de lucrări a fost demarată, însă proiectele nu au fost încheiate în mod fizic sau financiar înainte de depunerea cererii de finanțare, hotărârea de aprobare a bugetului proiectului va cuprinde inclusiv identificarea şi asumarea suportării din bugetul propriu al corecţiilor ce pot fi identificate în procedura de verificare a achiziţiei.

10. Decizia finală (acordul de mediu) emisă de autoritatea competentă privind evaluarea impactului asupra mediului, dacă este cazul.

Este cazul atunci când la depunere s-a prezentat decizia de încadrare în procedura de evaluare a impactului asupra mediului și în decizia de încadrare s-a stabilit că proiectul se supune procedurii de evaluare a impactului asupra mediului - în conformitate cu HG nr. 445/2009 privind evaluarea impactului anumitor proiecte publice şi private asupra mediului)

Dacă la depunere s-a prezentat clasarea notificării, atunci nu este cazul.

11. Avizul Natura 2000, dacă este cazul, (dacă la depunere nu s-a prezentat clasarea notificării) în conformitate cu prevederile OUG 57/2000 privind regimul ariilor naturale protejate, conservarea habitatelor natural, a florei şi faunei sălbatice, cu modificările şi completările ulterioare.

12. Certificatele de acreditare noi dacă cele de la depunere au ieşit din termenul de valabilitate.

În cazul în care solicitantul nu transmite documentele enumerate în cadrul prezentei secțiuni cel mai târziu în termenul maxim de 30 zile lucrătoare în vederea transmiterii documentelor în cadrul etapei precontractuale, proiectul va fi respins de la finanțare.

Documente care nu sunt obligatorii: Licenţele de funcţionare (acolo unde există) noi dacă cele de la depunere au ieşit din termenul de valabilitate.

Dacă în etapa contractuală, solicitantul de finanțare nu transmite oricare dintre documentele obligatorii, în termenul solicitat, cererea de finanțare va fi respinsă.

# Procesul de evaluare, selecție și contractare a proiectelor

Ulterior depunerii, cererile de finanțare vor intra intr-un sistem competitiv de verificare, evaluare și selecție, în urma căruia vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare se încadrează în alocarea apelului respectiv de proiecte.

Recomandăm solicitanţilor de finanţare să studieze cu atenţie criteriile de evaluare din grila de evaluare tehnică şi financiară, şi în cadrul cererii de finanţare să descrie în mod clar şi succint toate aspectele ce urmează a fi evaluate în etapa de evaluare tehnică şi financiară, în conformitate cu grila aferentă acestei etape.

Detalii privind derularea fiecărei etape din procesul de evaluare, selecție și contractare sunt prezentate în *Ghidul general – secțiunea 8*.

Modelul standard al contractului de finanțare utilizat pentru contractarea proiectelor selectate în urma procesului de evaluare și selecție este prezentat în cadrul unei anexe la prezentul Ghid.

Clauzele specifice aplicabile contractelor de finanţare încheiate în cadrul prezentului apel de proiecte, sunt prezentate mai jos.

# Depunerea și soluționarea contestațiilor

Depunerea și soluționarea contestațiilor în cadrul prezentului apel de proiecte se realizează în conformitate cu secțiunea *- Contestații, din cadrul* *Ghidului solicitantului - Condiții generale de accesare a fondurilor.*

# Modificarea ghidului solicitantului

Modificările prezentul ghid se vor realiza în conformitate cu *secțiunea - MODIFICAREA GHIDULUI SOLICITANTULUI*, din cadrul *Ghidului solicitantului - Condiții generale de accesare a fondurilor.*

# Clauze Specifice Aplicabile Prezentului Apel

Articolul 1- Alte obligații specifice ale beneficiarului

(1) Prin excepție de la art 7 alin. (2) din Condițiile generale, precum și de la art. 13, alin. (2) din Condițiile specifice POR din cadrul prezentei anexe, pentru proiectele contractate la faza SF/DALI, termenul de 6 (șase) luni pentru începerea executării contractului se reduce la cel mult 2 (două) luni pentru lansarea achiziției pentru proiectul tehnic, iar termenul maxim pentru lansarea achiziției de execuție lucrări este de 9 (nouă) luni, termene calculate de la intrarea în vigoare a contractului.

(2) Prin excepție de la art 7 alin. (2) din Condițiile generale, precum și de la art. 13, alin. (2) din Condițiile specifice POR din cadrul prezentei anexe, pentru proiectele contractate la faza PT, termenul de 6 (șase) luni pentru începerea executării contractului se reduce la cel mult 2 (două) luni pentru lansarea achiziției de execuție lucrări, termen calculat de la intrarea în vigoare a contractului.

(3) Beneficiarul se obligă să nu schimbe natura activităţii pentru a cărei infrastructură s-a acordat finanţare, respectiv aceea de acordare a serviciilor sociale corespunzătoare centrelor de zi pentru persoane cu dizabilităţi şi locuinţelor protejate pentru persoanele cu dizabilităţi, în condiţiile standardelor şi legislaţiei specifice aplicabile în vigoare, pe perioada de durabilitate a proiectului, astfel cum aceasta este identificată la art. 2 alin. (5) din Condiţii Generale.

(4) Prin derogarea de la art. 4 alin. (5) din Condiții Specifice POR 2014-2020, beneficiarul se obligă să nu constituie ipotecă asupra obiectivului reabilitat/modernizat/extins/dotat în cadrul proiectului finanţat prin prezentul contract în decursul întregii perioade de durabilitate a proiectului, astfel cum aceasta este identificată la art.2 alin.(5) din Condiţii Generale.

(5) Perioada de implementare a activităților după semnarea contractului poate fi extinsă în conformitate cu Condițiile generale și specifice până la cel mult dublul perioadei inițiale, dar nu mai târziu de 31 decembrie 2023.

(6) Beneficiarul/partenerul are obligația de a-și menține calitatea de furnizor acreditat de servicii sociale, pe întreaga perioadă de valabilitate a contractului. Pierderea acreditării ca furnizor de servicii sociale conduce la rezilierea contractului de finanțare și la recuperarea sumelor acordate în cadrul acestuia.

(7) Beneficiarul este obligat să obțină licența provizorie sau licența de funcționare pentru fiecare serviciu social furnizat în cadrul infrastructurii care a făcut obiectul proiectului, în termen de maxim un an de la data plății finale după finalizarea perioadei de implementare a proiectului.

(8) Beneficiarul are obligaţia de a raporta OI/AM POR numărul de beneficiari persoane adulte cu dizabilităţi ai infrastructurii obiect al proiectului, trimestrial pe întreaga perioadă de valabilitate a contractului de finanţare începând cu data împlinirii celor şase luni de la data finalizării proiectului. În ultima lună din perioada de valabilitate a contractului Beneficiarul va întocmi și depune la OI/AM, un raport final care va cuprinde numărul total de beneficiari pentru întreaga perioadă.

# Anexe

În cadrul prezentului apel se aplică după caz modelele standard atașate Formularului cererii de finanțare și următoarele anexe:

Anexa Instrucțiune de completare a funcțiilor cererii de finanțare

Model - Declarația de eligibilitate

Model - Declarația de angajament

Model - Declarația privind nedeductibilitatea TVA

Model - Declaraţia privind realizarea de modificări pe parcursul procesului de evaluare

Model - Model orientativ Notă privind încadrarea în standardele de cost

Model – Aviz din partea ANPD de conformitate a proiectului cu planul de restructurare al centrului

Model - Listă de echipamente/lucrări/servicii

Anexa - Grila CAE 8.3.B

Anexa - Grila de evaluare tehnică și financiară 8.3.B

Anexa - Grila de analiză a conformității DALI/SF 8.3 B

Anexa - Grila conformitate PT 8.3 B

Anexa - Contract de finanțare – model orientativ 8.3 B

Anexa - Continut cadru raport privind stadiul fizic al investiției 8.3 B

Anexa – Bugetul cererii de finanțare

1. Indicatori de rezultat: Indicatorii de rezultat măsoară beneficiul real al rezultatelor imediate asupra grupului ţintă; acești indicatori nu reprezintă doar efectul intervențiilor programului, ci efectul cumulativ al mai multor intervenții, inclusiv al acelora având alte surse de finanțare (PIN-uri, alte granturi etc.).

   Indicatori de realizare (output): Indicatorii de realizare ( output) măsoară produsele directe ale activităţilor unui program, tot ceea ce a fost obţinut prin consumarea resurselor alocate; acești indicatori reprezintă strict efectul intervențiilor programului. [↑](#footnote-ref-1)